钦定古今图书集成/明伦汇编/官常典/第771卷 > 册府元龟 > 南宫适
## 钦定古今图书集成/明伦汇编/官常典/第771卷 > 册府元龟 > 南宫适

按《史记周本纪》：“武王九年，东伐纣，命南宫适散鹿台
之财，发钜桥之粟，以振贫弱萌隶，命南宫适、史佚展
九鼎宝玉。”

按《通志》：纣囚西伯于羑里。周之臣散宜生，南宫适闳
夭患之，而问于吕尚，尚知其贤，相与见西伯。羑里乃
求有莘之美女，骊戎之文马，有熊之九驷，西海滨之
白狐，林陵怪兽，江淮大贝，因嬖臣费仲而献之。散宜生趋而进曰：“西藩之臣，昌命其行，人敢效其宝，以免
其辜。”纣大说，曰：“一物足以释其辜，况多乎。”